ལོ་གཅིག་གི་སྔོན་ཁོ་བོ་འདི་གར་བསྙེགས་དུས་ཆེས་སྨུག་མདོག་འབར་བའི་གླིང་འདི་ཡི་སྤྲོས་པ་རྣམས་་ད་ལྟ་གང་གི་དབྱིངས་སུ་བསྡུས་པ་ཡིན་ནམ།གསེར་གྱི་རྒྱ་ཕིབས་སྤྲས་ཤིང་།ལྷ་དང་ལྷ་མོ་ཚོགས་ཀྱིས་གཡས་སྐོར་གཡོན་སྐོར་རྒྱག་པའི་ཟངས་མདོག་དཔལ་རི་ཡང་།ཕ་མས་བོར་བའི་ཕྲུ་གུ་བཞིན་ཁང་བརྩེགས་ཀྱི་དཀྱིལ་དུ་མྱ་ངན་གྱི་མདངས་ཤིག་འཁྱེར་ཏེ།ཀྲོང་ངེར་འགྱིང་འདུག།ལྷ་ཁང་གི་སྒོ་སྟེང་ཀེར་པའི་གཤེགས་ཟིན་པའི་སེམས་དཔའ་གང་གི་སྐུ་བརྙན་རིན་པོ་ཆེར་ཡལ་དུ་མེད་པའི་འཛུམ་མདངས་ཤིག་འཕྱུར་བཞིན་ཕྱིར་མིག་འོག་གི་འགྲོ་བ་རྣམས་ལ་ཞེ་སྟིང་ནས་གཟིགས་པའི་ཚུལ་འདི་ང་ཡི་མིག་ལམ་དུ་མངོན་བྱུང་།